Nasjonalforeningen for folkehelsen er en viktig bidragsyter til forskning på hjerte- og karsykdommer og demens. Siden 1960 har organisasjonen bidratt med over 1,2 milliarder kroner til hjerte- og karforskningen, og over 240 millioner til demensforskning. Nasjonalforeningen for folkehelsens hjerteforskningspris og demensforskningspris utdeles årlig til forskere som har gjort en særlig innsats.